# Center za mobilnost in evropske programe izobraževanja in usposabljanja

### Iz Wikipedije, proste enciklopedije

Logo organizacije

Cmepius (Center za mobilnost in evropske programe izobraževanja in usposabljanja) je ustanovila Vlada RS za strokovno tehnično podporo ter izvajanje akcijskih programov Evropske unije Socrates in Leonardo da Vinci.

Cmepius izvaja dejavnosti javne službe po obsegu in vsebini, določeni s Sklepom o ustanovitvi, ki so združene v tri sklope:

- dejavnosti nacionalnih agencij programov Evropskih skupnosti
- programi mobilnosti in štipendiranja
- podporne aktivnosti

## [uredi] Pravna podlaga in načela

Pravno podlago za vsebino programa dela in njegovo izvajanje predstavljajo nacionalni predpisi, ki urejajo področje vzgoje in izobraževanja, usposabljanja in javnih financ ter predpisi Evropske unije s področja izobraževanja ter usposabljanja in porabe proračunskih sredstev. Dopolnjujejo jo vsebinske usmeritve razvoja posameznega področja (izobraževanja, usposabljanja ter zaposlovanja), ki so določene s strateškimi nacionalnimi dokumenti in dokumenti EU. Cmepius pri uresničevanju nalog spoštuje naslednja načela: nepristranskost, preprečevanje konflikta interesov, načelo neprofitnosti.

## [uredi] Program dela in sredstva

V skladu s pravili Evropske skupnosti (sklep o programu Socrates in sklep o programu Leonardo da Vinci) program dela in sredstva za delovanje Cmepius potrdita in zagotovita Evropska komisija na eni strani ter pristojno ministrstvo na drugi strani. Ta dva tudi neposredno sofinancirata, spremljata in nadzirata delovanje Cmepius. Center ob upoštevanju predpisov Evropske unije skrbi za celotno izvajanje tistega dela programov EU, ki se neposredno izvajajo na nacionalnem nivoju.

## [uredi] Programi

Dejavnosti nacionalnih agencij programov Evropskih skupnosti se nanaša na sodelovanje Slovenije v programih Socrates in Leonardo da Vinci. Socrates je namenjen splošnemu izobraževanju in Cmepius skrbi za naslednje akcije: Comenius (področje douniverzitetnega izobraževanja), Lingua (področje jezikov), Minerva (področje IKT), Grundtvig (področje vseživljenjskega izobraževanja), Erasmus (področje visokega šolstva) in Arion (študijski obiski).

Poleg programa Socrates Cmepius skrbi še za program poklicnega in strokovnega izobraževanja in usposabljanja Leonardo da Vinci, od lanskega leta pa tudi za programa eLearning in Erasmus Mundus, ki vključuje samo področje podiplomskega izobraževanja. V okviru programa eLearning Cmepius izvaja naloge nacionalne podporne enote (NSS) za akcijo eTwinning. V letu 2005 je Cmepius začel z aktivnostmi za vzpostavitev in delovanje nacionalnega informacijskega centra za podporo mobilnosti raziskovalcev (portal Era-more).

Cmepius izvaja program štipendiranja za mednarodno mobilnost (CEEPUS, bilaterarlni sporazumi in Fulbright ter študij zamejcev in potomcev izseljencev. Poleg tega izvajajo še del nalog nacionalnega programov Eurydice in Tuji jeziki ter skupno izvedbo tematskih konferenc. Cmepius si bo prizadeval, da bo prevzel še nacionalno koordinatorstvo programa ES Tempus in Jean Monet, ki sta vsebinsko komplementarna programu Socrates/Erasmus.

## [uredi] Zunanje povezave

- Uradna stran Cmepius

Vzpostavljeno iz »http://sl.wikipedia.org../../../c/e/n/Center_za_mobilnost_in_evropske_programe_izobra%C5%BEevanja_in_usposabljanja.html«

Kategoriji: Vladne organizacije Republike Slovenije | Izobraževanje v Evropski uniji

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje